laion/Wikipedia-Exotic huggingface dataset:
কলোরাডো র‍্যাপিডস

কলোরাডো র‍্যাপিডস (ইংরেজি: Colorado Rapids) হচ্ছে কলোরাডো ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ১৯৯৫ সালের ৬ই জুন তারিখে প্রতিষ্ঠিত হয়েছে। ১৮,০৬১ ধারণক্ষমতাবিশিষ্ট ডিক'স স্পোর্টিং গুডস পার্কে র‍্যাপিডস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় রবিন ফ্রেজার এবং সভাপতির দায়িত্ব পালন করছেন স্ট্যান ক্রয়েনকে। বর্তমানে ইংরেজ মধ্যমাঠের খেলোয়াড় জ্যাক অ্যালেক্সান্ডার প্রাইস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কলোরাডো র‍্যাপিডস এপর্যন্ত ১টি শিরোপা জয়লাভ করেছে। পাবলো মাত্রোয়েনি, ড্রু মুর, ক্রিস হেন্ডারসন, কনর কেসি এবং পল ব্রাভোর মতো খেলোয়াড়গণ কলোরাডো র‍্যাপিডসের জার্সি গায়ে মাঠ কাঁপিয়েছেন। ১৯৯৬ মৌসুমে কলোরাডো র‍্যাপিডস প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ১৯৯৬ সালের সালের ১৩ই এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে কলোরাডো র‍্যাপিডস ক্যান্সাস সিটি উইজার্ডসের বিরুদ্ধে ৩–০ গোলের ব্যবধানে জয়লাভ করেছিল। ১৯৯৬ মেজর লিগ সকারে কলোরাডো র‍্যাপিডস ১২টি জয় এবং ৫টি ড্রয়ে সর্বমোট ৪১ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল, যেখানে প্রেকি ১৮টি গোল করে লিগে কলোরাডো র‍্যাপিডসের হয়ে সর্বোচ্চ গোলদাতা হয়েছিলেন। http://www.dickssportinggoodspark.com/media/11494/dsgp-fan-guide-2018.pdf https://www.mlssoccer.com/clubs/colorado-rapids/ https://www.transfermarkt.com/colorado-rapids/stadion/verein/1247 https://www.transfermarkt.com/colorado-rapids/startseite/verein/1247 https://www.coloradorapids.com/roster/ https://www.worldfootball.net/teams/colorado-rapids/2024/2/ https://www.worldfootball.net/report/major-league-soccer-1996-sporting-kansas-city-colorado-rapids_2/ https://www.worldfootball.net/scorer/usa-major-league-soccer-1996/ https://www.mlssoccer.com/standings/1996/supporters-shield উইকিমিডিয়া কমন্সে কলোরাডো র‍্যাপিডস সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে কলোরাডো র‍্যাপিডস (ইংরেজি)
বিনুরা ফার্নান্দো

বিনুরা ফার্নান্দো (জন্ম: ১২ জুলাই ১৯৯৫) একজন শ্রীলঙ্কার ক্রিকেটার যিনি শ্রীলঙ্কা জাতীয় দলের হয়ে খেলেন। তিনি ২০১৪ আইসিসি অনূর্ধ্ব-১৯ ক্রিকেট বিশ্বকাপের জন্য শ্রীলঙ্কার স্কোয়াডের অংশ ছিলেন। আগস্ট ২০১৮ সালে, তাকে ২০১৮ এসএলসি টি২০ লীগে ডাম্বুলার স্কোয়াডে নাম দেওয়া হয়েছিল। ২০২০ সালের অক্টোবরে, তাকে লঙ্কা প্রিমিয়ার লিগের উদ্বোধনী সংস্করণের জন্য জাফনা স্ট্যালিয়ন্স দলে নিয়েছিল। আগস্ট ২০২১ সালে, তাকে ২০২১ এলএলসি আমন্ত্রণমূলক টি২০ লীগ টুর্নামেন্টের জন্য এসএলসি রেডস দলে নাম দেওয়া হয়েছিল। ২০২১ সালের নভেম্বরে, তিনি ২০২১ লঙ্কা প্রিমিয়ার লিগের জন্য প্লেয়ার্স ড্রাফটের পরে ক্যান্ডি ওয়ারিয়র্সের হয়ে খেলার জন্য নির্বাচিত হন। ২০২২ সালের জুলাইয়ে, তিনি লঙ্কা প্রিমিয়ার লিগের তৃতীয় সংস্করণের জন্য জাফনা কিংসের হয়ে খেলেন। "Binura Fernando"। ESPN Cricinfo। সংগ্রহের তারিখ ২৭ জুন ২০১৫।  "SLC T20 League 2018 squads finalized"। The Papare। সংগ্রহের তারিখ ১৬ আগস্ট ২০১৮।  "Chris Gayle, Andre Russell and Shahid Afridi among big names taken at LPL draft"। ESPN Cricinfo। সংগ্রহের তারিখ ২২ অক্টোবর ২০২০।  "Sri Lanka Cricket announce Invitational T20 squads and schedule"। The Papare। সংগ্রহের তারিখ ৯ আগস্ট ২০২১।  "Kusal Perera, Angelo Mathews miss out on LPL drafts"। ESPN Cricinfo। সংগ্রহের তারিখ ১০ নভেম্বর ২০২১।  "LPL 2022 draft: Kandy Falcons sign Hasaranga; Rajapaksa to turn out for Dambulla Giants"। ESPN Cricinfo। সংগ্রহের তারিখ ৬ জুলাই ২০২২।
নীলম ভার্মা

নীলম ভার্মা Integrity Dating - এর প্রতিষ্ঠাতা। তিনি একজন আন্তর্জাতিক স্পিকার, টিভি উপস্থাপক এবং প্রাক্তন মিস কানাডা এবং মিস ইউনিভার্স ফাইনালিস্ট। নীলম ভার্মা Integrity Dating এর প্রতিষ্ঠাতা। তিনি একজন আন্তর্জাতিক স্পিকার, টিভি উপস্থাপক এবং প্রাক্তন মিস কানাডা এবং মিস ইউনিভার্স ফাইনালিস্ট। তিনি মিডিয়াতে এবং মাইন্ডভ্যালিতে একজন স্পিকার এবং বিশেষজ্ঞ হিসাবে কাজ করছেন। নীলম পাঠ্যক্রম শেখায় এবং ডেটিংয়ে মানুষকে আরও ইচ্ছাকৃত হতে সাহায্য করার জন্য বিভিন্ন ইভেন্ট করেছেন। নীলম সিএনএন, ইএসপিএন, ডিসকভারি চ্যানেল, রজার্স মিডিয়া, টিআরটি ওয়ার্ল্ড, কুইবেকর সহ মিডিয়া নেটওয়ার্কগুলির জন্য টিভি উপস্থাপক হিসাবে কাজ করেছেন। তিনি মিস কানাডা খেতাব জিতেছিলেন এবং মিস ইউনিভার্স প্রতিযোগিতার চূড়ান্ত প্রতিযোগী ছিলেন, তিনি দেশের প্রতিনিধিত্বকারী ভারতীয় বংশোদ্ভূত প্রথম মহিলা। তিনি ইয়র্ক ইউনিভার্সিটি-এর শুলিচ স্কুল অফ বিজনেস থেকে স্নাতক ডিগ্রী অর্জন করেন এবং মিডিয়াতে কাজ করার আগে প্রক্টর অ্যান্ড গ্যাম্বল এবং ফরচুন ৫০০ কোম্পানিতে কাজ করেন। নীলম একজন উদ্যোক্তা এবং ইন্টিগ্রিটি ডেটিং এর প্রতিষ্ঠাতা। কনসাস ডেটিংয়ে একটি বিশ্বব্যাপী আন্দোলন তৈরি করতে, নীলম ২০২০ সালে তার কোম্পানি চালু করেছিলেন। তিনি অনলাইন কোর্স শেখান এবং তিনি দেখান যে বিশ্বব্যাপী এমন ইভেন্ট রয়েছে যা মানুষকে অর্থপূর্ণ সম্পর্ক তৈরি করতে সহায়তা করে। নীলম কানাডা, মার্কিন যুক্তরাষ্ট্র, ভারত এবং মধ্যপ্রাচ্যে সকালের অনুষ্ঠান, সংবাদ, বিনোদন এবং লাইফস্টাইল অনুষ্ঠানের জন্য ব্রডকাস্ট সাংবাদিক এবং টিভি হোস্ট হিসাবে কাজ করেছেন। তিনি সেলিব্রিটি, সিইও, নিউ ইয়র্ক টাইমস এর লেখক, ক্রীড়াবিদ এবং আধ্যাত্মিক নেতাদের সাক্ষাৎকার নিয়েছেন। তিনি সি.এন.এন ইন্টারন্যাশনাল থেকে প্রশিক্ষণ নিয়েছেন । তিনি ইস্তাম্বুলে, টিআরটি ওয়ার্ল্ডে উপস্থাপক হিসেবে কাজ করেছেন । ইএসপিএন-এর হোস্ট হিসেবে ভারতে "প্রিমিয়ার ফুটসাল"-এর হোস্ট হিসেবে, ডিসকভার চ্যানেলে ডেইলি প্ল্যানেট-এ হোস্ট হিসেবে, সান নিউজ নেটওয়ার্কে ফার্স্ট লুক উইথ নীলম ভার্মা-এ মর্নিং শো হোস্ট হিসেবে কাজ করেছেন। ভার্মা, কানাডায় বলিউড বুলেভার্ড-এর জন্য একটি বিনোদন অ্যাঙ্কর হিসাবে রজার্স মিডিয়া এর সাথেও কাজ করেছেন । তিনি জাতিসংঘ, মিস কানাডা পেজেন্ট, মাইন্ডভ্যালি এবং IFFA পুরস্কারের একজন স্পিকার এবং উপস্থাপক ছিলেন। নীলম ২০০২ সালে মিস ইউনিভার্স কানাডা প্রতিযোগিতা জিতেছিল, ভারতীয় ঐতিহ্যের প্রথম মহিলা হিসেবে তিনি এ খেতাব জিতেছিলেন। তিনি সান জুয়ান, পুয়ের্তো রিকো]]-এ মিস ইউনিভার্স প্রতিযোগিতায় কানাডার প্রতিনিধিত্ব করেছিলেন এবং ফাইনালিস্ট হিসেবে শীর্ষ ১০-এ তালিকাভুক্ত ছিলেন। তিনি মিস ইউনিভার্স কানাডা এর পেজেন্ট হোস্ট হিসেবে কাজ করেছিলেন এবং বিচারক প্যানেলে ছিলেন। "About"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Miss Universe® Canada"। www.beautiesofcanada.com। ২০০৭-০২-১৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Integrity Dating"। www.integritydating.com। সংগ্রহের তারিখ ৩১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A Better You, Everyday · Mindvalley"। Mindvalley। সংগ্রহের তারিখ ৩১ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মুম্বইয়ের ভিক্টোরীয় গথিক ও আর দেকো স্থাপত্য-সমাহার

মুম্বইয়ের ভিক্টোরীয় গথিক ও দেকো শিল্প স্থাপত্য-সমাহার বা ভিক্টোরিয়ান গথিক অ্যান্ড আর্ট দেকো এনসেম্বল অব মুম্বই হল ১৯তম শতাব্দীর সরকারি ভিক্টোরীয় পুনরুজ্জীবন ও ২০তম শতাব্দীর বেসরকারি মুম্বাইয়ের দেকো শিল্প ভবনসমূহের একটি সংগ্রহ, যা মুম্বই ফোর্ট প্রিন্সেন্টের মধ্যে রয়েছে। মনোনয়নের লক্ষ্য হল মোট ৯৪ টি ভবনকে রক্ষা করা। এই সমাহারকে ২০১৮ খ্রিস্টাব্দে মানামায় অনুষ্ঠিত বিশ্ব ঐতিহ্য কমিটির ৪২তম অধিবেশনে ইউনেস্কো বিশ্ব ঐতিহ্যবাহী স্থান হিসাবে ঘোষণা করা হয়েছিল। এই ভবনগুলি একটি বিশাল বিনোদন ক্ষেত্র "ওভাল ময়দান"-এর চারপাশে স্থাপন করা হয়েছিল, যা একসময় এসপ্ল্যানেড নামে পরিচিত ছিল। ওভাল পূর্বদিকে সরকারি ভিক্টোরীয় গথিক ভবন এবং পশ্চিম দিকে ব্যাক বে রিক্লামেশন ও মেরিন ড্রাইভের আর্ট ডেকো ভবন দ্বারা ঘেরা। "The Victorian & Art Deco Ensemble of Mumbai - UNESCO World Heritage Centre"। ইউনেস্কো ওয়ার্ল্ড হেরিটেজ সেন্টার। ১৬ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mumbai's Victorian Gothic Art Deco Ensembles Is A World Heritage Site artdecomumbai.com। সংগ্রহের তারিখ ২০ সেপ্টেম্বর ২০২৩ 4 সেপ্টেম্বর মুম্বাইয়ের দেকো শিল্প ভবন (ফ্লিকার অ্যালবাম)
সিনক্রোট্রন বিকিরণ

সিনক্রোটন বিকিরণ বলতে সেই বিকিরণকে বোঝায় যা চৌম্বক ক্ষেত্রের মধ্য দিয়ে প্রচণ্ড বেগে ধাবমান ইলেকট্রন কর্তৃক নি:সৃত হয়। চৌম্বক ক্ষেত্রের মধ্যে দিয়ে ইলেকট্রন কুণ্ডলাকার পথে চলে এবং আলোর কাছাকাছি বেগ অর্জন করলে তার বেগের দিক বরাবর একটি ছোট কোণে এই বিকিরণটি নি:সৃত হয়। এই বিকিরণের একটি নির্দিষ্ট বর্ণালি ধরন আছে, অর্থাৎ বর্ণালি দেখেই বলে দেয়া সম্ভব এটি সিনক্রোটন বিকিরণ কি-না। এছাড়া এর মধ্যে অতি উচ্চ মাত্রার সমাবর্তন লক্ষ করা যায়। জ্যোতির্বৈজ্ঞানিক উৎসের ক্ষেত্রে এই বিকিরণের গুরুত্ব অনেক। প্রচণ্ড বেগে অর্থ আলো গতির কাছাকাছি। এনসাইক্লোপিডিয়া অফ অ্যাস্ট্রোনমি অ্যান্ড অ্যাস্ট্রোফিজিক্স সিনক্রোট্রন বিকিরণ সিনক্রোট্রন
ফররুখ স্মৃতি পুরস্কার

ফররুখ স্মৃতি পুরস্কার হচ্ছে বাংলাদেশের চট্টগ্রাম সংস্কৃতি কেন্দ্র কর্তৃক প্রদত্ত একটি পুরস্কার। পুরস্কারটি ১৯৯১ সাল হতে দুই বছর পরপর প্রদান করা হচ্ছে। সাহিত্য ও অন্যান্য বিষয়ে অবদানের জন্য এ পুরস্কার প্রদান করা হয়। সাংস্কৃতিক কার্যক্রমকে উন্নত করতে ১৯৮৮ সালের ৩রা জুন চট্টগ্রাম সংস্কৃতি কেন্দ্র প্রতিষ্ঠিত হয়। চট্টগ্রামের স্থানীয় নাগরিকদের নিয়ে পুরস্কারটির কমিটি গঠিত হয়ে থাকে। কবি ফররুখ আহমদের নামে পুরস্কারটি ১৯৯১ সালে সংস্থাটি ফররুখ স্মৃতি পুরস্কার দেয়া শুরু করে। প্রতি দুই বছর পরপর বিশিষ্ট অবদানের জন্য কোন জাতীয় ব্যক্তিত্ব এ পুরস্কার লাভ করেন। পুরস্কার হিসেবে পুরস্কৃত ব্যক্তিত্বকে নগদ এক লক্ষ টাকা, সম্মাননা পত্র ও সম্মাননা ক্রেস্ট দেয়া হয়। মানবতার মহান কবি ফররুখ আহমদ নামাংকিত ফররুখ স্মৃতি পুরস্কারে ইতোপূর্বে ভূষিত হয়েছেন কবি ও সাহিত্য সমালোচক আবদুল মান্নান সৈয়দ (১৯৯১), গবেষক ও সম্পাদক শাহাবুদ্দীন আহমদ (১৯৯৩), কবি আল মাহমুদ (১৯৯৫), কথাশিল্পী শাহেদ আলী (১৯৯৭), কথাশিল্পী আবু রুশদ (১৯৯৯), কবি ও সমালোচক সৈয়দ আলী আহসান (২০০১), কবি ও সমালোচক মোহাম্মদ মাহফুজ উল্লাহ (২০০৩), নাট্যকার ড. আসকার ইবনে শাইখ (২০০৫), ভাষাতাত্ত্বিক-গবেষক প্রফেসর ড. কাজী দীন মুহম্মদ (২০০৭), নৃ-তাত্ত্বিক মনীষা প্রফেসর ড. এবনে গোলাম সামাদ (২০০৯), সংগীত শিল্পী ও লোক সংগীতের সংগ্রাহক শিল্পী মুস্তাফা জামান আব্বাসী (২০১১) এবং সঙ্গীত গবেষক অধ্যাপক আবু জাফর (২০১৩)। চট্টগ্রাম সংস্কৃতি কেন্দ্র প্রবর্তিত ফররুখ স্মৃতি পুরস্কার ২০২৩ পাচ্ছেন ‘ঝিলাম নদীর দেশ’ রচয়িতা প্রখ্যাত ভ্রমণকাহিনী লেখক কবি ও কথাশিল্পী বুলবুল সরওয়ার। ইতিহাসনির্ভর ভ্রমণ কাহিনীতে বৈশ্বিক চিন্তার শৈল্পিক অবতারণা, কাব্য, কথাসাহিত্য ও অনুবাদ চর্চায় ঐতিহ্যানুসন্ধান, লালন এবং মরমে পৌঁছানোর অনন্য দক্ষতার স্বীকৃতিস্বরূপ তাঁকে এ পুরস্কার প্রদান করার সিদ্ধান্ত নিয়েছে চট্টগ্রাম সংস্কৃতি কেন্দ্র। "স্মরণ: শাহেদ আলী"। www.kalerkantho.com। ০৬ নভেম্বর, ২০১৫। সংগ্রহের তারিখ 2023-09-25।  Authors list-এ |প্রথমাংশ1= এর |শেষাংশ1= নেই (সাহায্য); এখানে তারিখের মান পরীক্ষা করুন: |তারিখ= (সাহায্য) Azadi, Dainik (২০২২-০৬-১১)। "ফররুখ স্মৃতি পুরস্কার পেলেন মুস্তাফা জামান আব্বাসী ও অধ্যাপক আবু জাফর"। দৈনিক আজাদী (ইংরেজি ভাষায়)। সংগ্রহের তারিখ ২০২৩-০৯-২১।  Swarup (২০২৩-০৯-২১)। "কথাসাহিত্যিক বুলবুল সরওয়ার পাচ্ছেন ফররুখ স্মৃতি পুরস্কার"। দৈনিক আজাদী (ইংরেজি ভাষায়)। সংগ্রহের তারিখ ২০২৩-০৯-২২।  দিগন্ত, Daily Nayadiganta-নয়া। "কথাসাহিত্যিক বুলবুল সরওয়ার পাচ্ছেন ফররুখ স্মৃতি পুরস্কার"। Daily Nayadiganta (নয়া দিগন্ত) : Most Popular Bangla Newspaper। সংগ্রহের তারিখ ২০২৩-০৯-২১।  sangbad, ctg (২০২৩-০৯-২০)। "কথাসাহিত্যিক বুলবুল সরওয়ার পাচ্ছেন ফররুখ স্মৃতি পুরস্কার ২০২৩"। CTG SANGBAD24 (ইংরেজি ভাষায়)। সংগ্রহের তারিখ ২০২৩-০৯-২১।  "ফররুখ স্মৃতি পুরস্কার পাচ্ছেন কথাসাহিত্যিক বুলবুল সরওয়ার"। পাঠক নিউজ (ইংরেজি ভাষায়)। ২০২৩-০৯-২১। ২০২৩-১১-২৮ তারিখে মূল থেকে আর্কাইভ করা। সংগ্রহের তারিখ ২০২৩-০৯-২১।
জীবনরক্ষক ব্যবস্থা

জীবনরক্ষক ব্যবস্থা বলতে এমন কতগুলি উপকরণ ও সরঞ্জাম সামগ্রীর সমবায়কে নির্দেশ করা হয়, যা কোনও পরিবেশ বা পরিস্থিতিতে মানুষের জীবন ধারণ করতে বা মানুষকে বাঁচিয়ে রাখতে অত্যাবশ্যক এবং যার অনুপস্থিতিতে জীবন ধারণ করা অসম্ভব। সাধারণত মহাকাশ বা গভীর সমুদ্রের তলদেশে, ইত্যাদি জীবনধারণের জন্য প্রতিকূল বা সংকটজনক পরিবেশে, কিংবা মৃত্যুর উচ্চ ঝুঁকিতে থাকা রোগীর জন্য ব্যবহৃত ব্যবস্থাগুলিকে এই নাম দেওয়া হয়। মানব মহাকাশযাত্রার প্রেক্ষিতে জীবনরক্ষক ব্যবস্থাগুলি মহাকাশচারীদেরকে বাতাস বা অক্সিজেন, পানি ও খাবারের যোগান দেয় এবং দেহের বর্জ্য পদার্থের (যেমন মলমূত্র) ব্যবস্থা করে। মার্কিন মহাকাশ সংস্থা ও বেসামরিক মহাকাশযাত্রা ব্যবসা প্রতিষ্ঠানগুলি অপেক্ষাকৃত ব্যাপক একটি পরিভাষা ব্যবহার করে, যা হল পরিবেশ নিয়ন্ত্রণ ও জীবনরক্ষক ব্যবস্থা (Environmental control and life-support system, সংক্ষেপে ECLSS) এই ব্যবস্থাটি উপরের সুবিধাগুলি ছাড়াও দেহের তাপমাত্রা ঠিক রাখা, দেহের উপরে চাপ গ্রহণযোগ্য মাত্রায় বজায় রাখা, ইত্যাদি সুবিধা প্রদান করে। এছাড়া বিকিরণ ও অতিক্ষুদ্র উল্কাখণ্ডের মত বহিঃস্থ সমস্যাগুলির বিরুদ্ধে প্রতিরক্ষা প্রদানও আবশ্যক হতে পারে। জীবনরক্ষক ব্যবস্থার গঠন উপাদানগুলি অতীব গুরুত্বপূর্ণ নিরাপত্তা ব্যবস্থা হয়ে থাকে, এবং এগুলিকে নিরাপত্তা প্রকৌশলের বিভিন্ন কৌশল ব্যবহার করে নকশা ও নির্মাণ করা হয়। ডুবোসাঁতারের জন্য কৃত্রিম শ্বাসযন্ত্রটিকে একটি জীবনরক্ষক সরঞ্জাম হিসেবে গণ্য করা হয়। আর সম্পৃক্ততা ডুবসাঁতার ব্যবস্থাকে একটি জীবনরক্ষক ব্যবস্থা হিসেবে ধরা হয়; যেসব কর্মী এটি পরিচালনার দায়িত্বে থাকে, তাদেরকে জীবনরক্ষক কারিগর বলা হয়। এই ধারণাটি ডুবোজাহাজ, মনুষ্যবাহী ডুবোযান ও আকাশ থেকে ঝাঁপ দেওয়ার সুট বা বিশেষ পোশাকের ক্ষেত্রেও প্রযোজ্য, যেখানে ব্যবহারকারীরা বহিঃস্থ চাপ ও তাপমাত্রা থেকে অন্তরিত থাকে এবং তাদের শ্বাসপ্রশ্বাসের গ্যাসটিকে শ্বাসগ্রহণের যোগ্য থাকতে হয়। চিকিৎসাক্ষেত্রে জীবনরক্ষক ব্যবস্থার মধ্যে আছে হৃদ-ফুস্ফুস যন্ত্র, কৃত্রিম শ্বাসযন্ত্র এবং বৃক্ক ঝিল্লি-বিশ্লেষণ (কিডনি ডায়ালাইসিস) সরঞ্জাম। "Definition of LIFE-SUPPORT SYSTEM"। www.merriam-webster.com (ইংরেজি ভাষায়)। সংগ্রহের তারিখ ২০২৩-০৬-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Barry 2000।
নিউ ইয়র্ক সিটি ফুটবল ক্লাব

নিউ ইয়র্ক সিটি ফুটবল ক্লাব (ইংরেজি: New York City FC; সাধারণত নিউ ইয়র্ক সিটি এফসি এবং সংক্ষেপে নিউ ইয়র্ক সিটি নামে পরিচিত) হচ্ছে নিউ ইয়র্ক সিটি ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ইস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৩ সালের ২১শে মে তারিখে প্রতিষ্ঠিত হয়েছে। ২৮,৭৪৩ ধারণক্ষমতাবিশিষ্ট ইয়ানকি স্টেডিয়ামে দ্য পিজিয়ন্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় নিক কুশিং এবং সভাপতির দায়িত্ব পালন করছেন ব্র্যাড সিমস। বর্তমানে লুক্সেমবুর্গীয় রক্ষণভাগের খেলোয়াড় মাক্সিম শানো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, নিউ ইয়র্ক সিটি এপর্যন্ত ১টি শিরোপা জয়লাভ করেছে। শন জনসন, মাক্সি মোরালেস, আলেক্সান্দের কায়েন্স, দাভিদ ভিয়া এবং তাতি কাস্তেয়ানোসের মতো খেলোয়াড়গণ নিউ ইয়র্ক সিটির জার্সি গায়ে মাঠ কাঁপিয়েছেন। ২০১৫ মৌসুমে নিউ ইয়র্ক সিটি প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০১৫ সালের সালের ৮ই মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে জেসন ক্রেইসের অধীনে নিউ ইয়র্ক সিটি অরলান্ডো সিটির সাথে ১–১ গোলে ড্র করেছিল। ২০১৫ মেজর লিগ সকারে নিউ ইয়র্ক সিটি ১০টি জয় এবং ৭টি ড্রয়ে সর্বমোট ৩৭ পয়েন্ট অর্জন করে সামগ্রিক পয়েন্ট তালিকায় ১৭তম স্থান অর্জন করেছিল, যেখানে দাভিদ ভিয়া ১৮টি গোল করে লিগে নিউ ইয়র্ক সিটির হয়ে সর্বোচ্চ গোলদাতা হয়েছিলেন। https://www.nycfc.com/post/2017/03/09/what-s-new-nycfc-season https://www.mlssoccer.com/clubs/new-york-city-football-club/ https://www.transfermarkt.com/new-york-city-fc/stadion/verein/40058 https://www.transfermarkt.com/new-york-city-fc/startseite/verein/40058 http://www.nycfc.com/players https://www.worldfootball.net/teams/new-york-city-fc/2024/2/ https://www.worldfootball.net/report/major-league-soccer-2015-orlando-city-new-york-city-fc/ https://www.worldfootball.net/scorer/usa-major-league-soccer-2015/ https://www.mlssoccer.com/standings/supporters-shield/#season=2015&live=true উইকিমিডিয়া কমন্সে নিউ ইয়র্ক সিটি ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি) মেজর লিগ সকারে নিউ ইয়র্ক সিটি ফুটবল ক্লাব (ইংরেজি)
মুন্দো দেপোর্তিবো

মুন্দো দেপোর্তিবো (স্পেনীয় উচ্চারণ: [ˈmundo ðepoɾˈtiβo]; বাংলায়: ক্রীড়া বিশ্ব) বার্সেলোনায় প্রকাশিত একটি স্পেনীয় দেশব্যাপী দৈনিক ক্রীড়া সংবাদপত্র। মুন্দো দেপোর্তিবো প্রথম প্রকাশিত হয়েছিল ১ ফেব্রুয়ারি ১৯০৬ সালে একটি সাপ্তাহিক সংবাদপত্র হিসেবে, এবং ১৯২৯ সাল থেকে দৈনিক সংবাদপত্র হিসেবে। এটি স্পেনে বর্তমানেও প্রকাশিত সবচেয়ে প্রাচীনতম ক্রীড়া সংবাদপত্র এবং ১৮৯৬ সালে প্রতিষ্ঠিত ইতালীয় লা গাজেতা দেলো স্পোর্টের পরে ইউরোপে দ্বিতীয় প্রাচীনতম ক্রীড়া সংবাদপত্র। এটি বার্সেলোনায় প্রকাশিত এবং গ্রুপো গোদো এর মালিকানাধীন। গ্রুপটি লা ভ্যানগার্ডিয়ারও মালিক। মুন্দো দেপোর্তিবো প্রাথমিকভাবে ফুটবল ক্লাব বার্সেলোনার কার্যকারিতার উপর দৃষ্টি নিবদ্ধ করে, তবে স্পেনীয় বাস্কেটবল লিগ (এসিবি), গ্র্যান্ড প্রিক্স মোটরসাইকেল রেসিং এবং ফর্মুলা ওয়ান কার রেসিংকেও অন্তর্ভুক্ত করে। মুন্দো দেপোর্তিবো এবং স্পোর্ট উভয়ই কাতালুনিয়ার ক্রীড়া সংবাদের প্রধান উৎস। বিচ্ছিন্নভাবে, দেপোর্তিবো উচ্চারিত হয় [depoɾˈtiβo]। Pujadas i Martí, Xavier; Santacana i Torres, Carles (২ অক্টোবর ২০১২)। "Prensa, deporte y cultura de masas. El papel del periodismo especializado en la expansión social del deporte en Cataluña hasta la guerra civil (1890-1936)" (পিডিএফ) (স্পেনীয় ভাষায়)। Universidad Complutense de Madrid: 141–157। আইএসএসএন 1137-0734। ডিওআই:10.5209/rev_HICS.2012.v17.40603 । ১৭ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০১৯।  "Association Members"। International Association of Sports Newspapers (IASN)। ২৫ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৯।  Castelló, Enric; Domingo, David (১ জুলাই ২০০৫)। "Spanish media facing new media: a challenge to journalists?"। Intellect: 181–200। ডিওআই:10.1386/ijis.18.3.181_1।  অফিসিয়াল ওয়েবসাইট (স্পেনীয় ভাষায়)
বাক্যবৃত্তি

বাক্যবৃত্তি হল একটি বৈদান্তিক গ্রন্থ যা নিজেকে দুটি মহাবাক্য - অহং ব্রহ্মাস্মি এবং তৎ ত্বং অসি - এর বিশদ ও বিস্তৃত ব্যাখ্যার সাথে সম্পর্কিত যে মহান শ্রুতি বাক্যগুলি ব্রহ্মের প্রত্যক্ষ উপলব্ধি দেওয়ার উদ্দেশ্যে করা হয়েছে। লঘু বাক্যবৃত্তি শুধুমাত্র প্রাক্তন বাক্য নিয়ে কাজ করে। বাক্যবৃত্তি হল বাহান্নটি সংস্কৃত শ্লোকের পাঠ যা আদি শঙ্করকে আরোপিত করা হয়েছে এবং এটি আগ্রহী ছাত্র এবং আলোকিত শিক্ষকের মধ্যে কথোপকথনের আকারে। এই পাঠ্যটির একটি খুব পুরানো ভাষ্য বিদ্যমান কিন্তু এর লেখকের নাম জানা যায়নি। মহাবাক্য তৎ ত্বং অসির এই বিস্তৃত প্রকাশ সম্পর্কে স্বামী চিন্ময়ানন্দের ভাষ্য ১৯৮১ সালে প্রকাশিত হয়েছিল। বাক্যবৃত্তিতে ছাত্র তার গুরুর (শিক্ষক) কাছে স্বীকারোক্তি নিয়ে আসে যে মহাবাক্য বিষয়টি তার মনে কোনো প্রাণবন্ত উপলব্ধি যোগ করে না, এবং শিক্ষক ধৈর্য সহকারে এই তাৎপর্যপূর্ণ বাক্যটিতে নিযুক্ত শব্দগুলির দ্বারা শাস্ত্রের অর্থ কী তা ব্যাখ্যা করেন। বাক্যবৃত্তির কথোপকথনটি নিম্নলিখিত প্রধান প্রাঙ্গনে রয়েছে বলে মনে করা যেতে পারে: ত্বং (তুমি) প্রতিটি সংবেদনশীল সত্তার মধ্যে দেবত্বের স্ফুলিঙ্গকে বোঝায়, যা সেই সত্তাকে সজীব করে তৎ (ওটা) অমর ব্রহ্মকে বোঝায়, চারপাশের সমস্ত জীবনের উৎস অসি (হয়) ত্বং-পদার্থ এবং তৎ-পদার্থকে একই সত্তা হিসাবে বোঝায় তনুমানসী Madhava (১৯৫৬)। Panchadasi: a treatise on Advaita Metaphysics। Shanti Sadan। পৃষ্ঠা 113। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tattvaloka Vol.19.। Sri Abhinava Vidyatheerthe Educational Trust। ১৯৯৬। পৃষ্ঠা 16। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fitzedward Hall (১৮৫৯)। A Contribution Towards an Index to the Bibliography of Indian। পৃষ্ঠা 106। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Swami Chinmayananda (জানুয়ারি ১৯৮৫)। Vakya Vritti of Adi Sankara। Central Chinmaya Mission Trust। পৃষ্ঠা 2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বাক্যবৃত্তি সংক্রান্ত মিডিয়া রয়েছে। Vakya Vritti Understanding That Thou Art Translated with a commentary by Hari Prasad Shastri
মডার্ন লাইব্রেরি কর্তৃক প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাসের তালিকা

মডার্ন লাইব্রেরি বিংশ শতাব্দীর সেরা একশটি উপন্যাসের একটি তালিকা তৈরি করে ১৯৯৮ সালে। একই সাথে তারা সেরা একশ নন-ফিকশন বইয়ের তালিকাও তৈরি করেছিল। উপন্যাসের তালিকাটি এখানে সংযোজন করা হল। এই রাংকিং পাঠকদের ভোটের ভিত্তিতে করা হয়েছে। মডার্ন লাইব্রেরির মূল তালিকা
লোনোমিয়া ফ্রাঙ্কাই

লোনোমিয়া ফ্রাঙ্কাই হল মথের একটি প্রজাতি । এটি শুধুমাত্র পেরু ওক্সাপাম্পা নামক অঞ্চলের আশেপাশে পাওয়া গেছে। এক দশক ধরে ব্যাপক নমুনা নেওয়া সত্ত্বেও এটি শুধুমাত্র একটি স্থানেই দেখা গেছে। এদের বসবাসের সঠিক অঞ্চলটি স্থানীয়ভাবে লা সুইজা নামে পরিচিত, যা আমাজন অববাহিকার ঘন বন থেকে একটি রিজ দ্বারা বিচ্ছিন্ন এবং প্রায় ২০০০ মিটার উচ্চতায় অবস্থিত।
মিঠাপুকুর থানা

মিঠাপুকুর থানা বাংলাদেশের রংপুর জেলার অন্তর্গত মিঠাপুকুর উপজেলার একটি থানা। ১৮৮৫ খ্রিস্টাব্দে মিঠাপুকুর থানা প্রতিষ্ঠা লাভ করে। মিঠাপুকুর উপজেলার ১৫টি ইউনিয়নের প্রশাসনিক কার্যক্রম মিঠাপুকুর থানার অধীন। ইউনিয়নসমূহ: ১নং খোড়াগাছ ৪নং ভাংনী ৫নং বালারহাট ৬নং কাফ্রিখাল ৭নং লতিবপুর ৮নং চেংমারী ৯নং ময়েনপুর ১০নং বালুয়া মাসিমপুর ১১নং বড়বালা ১২নং মিলনপুর ১৩নং গোপালপুর ১৪নং দুর্গাপুর ১৫নং বড় হযরতপুর ১৬নং মির্জাপুর ১৭নং ইমাদপুর মিঠাপুকুর উপজেলা রংপুর জেলা "মিঠাপুকুর উপজেলা - বাংলাপিডিয়া"। bn.banglapedia.org। বাংলাপিডিয়া। সংগ্রহের তারিখ ২১ সেপ্টেম্বর ২০২৩।  "মিঠাপুকুর উপজেলা - ইউনিয়নসমূহ"। mithapukur.rangpur.gov.bd। জাতীয় তথ্য বাতায়ন। সংগ্রহের তারিখ ২১ সেপ্টেম্বর ২০২৩।
গগনবিহারী লাল্লুভাই মেহতা

গগনবিহারী লাল্লুভাই মেহতা (১৫ এপ্রিল ১৯০০ - ২৮ এপ্রিল ১৯৭৪) ১৯৫২ থেকে ১৯৫৮ খ্রিস্টাব্দ পর্যন্ত মার্কিন যুক্তরাষ্ট্রে ভারতের রাষ্ট্রদূত ছিলেন। সামাজিক কাজে অবদানের জন্য ১৯৫৯ খ্রিস্টাব্দে তিনি দেশের দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন গগনবিহারী লাল্লুভাই মেহতার জন্ম ১৯০০ খ্রিস্টাব্দের ১৫ এপ্রিল ব্রিটিশ ভারতের বোম্বে প্রেসিডেন্সির অধুনা গুজরাটের আহমেদাবাদে। পিতা লাল্লুভাই সামলদাস ও সত্যবতীর দুই কন্যা (জুবিলী ও সুমতি) ও তিন পুত্রসন্তানের সর্বকনিষ্ঠ ছিলেন গগনবিহারী। অগ্রজেরা ছিলেন বৈকুণ্ঠভাই এবং জ্যোতেন্দ্রভাই। গগনবিহারীর পড়াশোনা মুম্বাইয়ে। লন্ডন স্কুল অফ ইকোনমিক্সে পড়ার আগে গগনবিহারী ১৯২১ খ্রিস্টাব্দেমুম্বই বিশ্ববিদ্যালয় থেকে স্নাতক হন। স্নাতক হওয়ার পর তিনি ১৯২৩ খ্রিস্টাব্দ হতে দুবছর দ্য বোম্বে ক্রনিকলে সহকারী সম্পাদক হিসাবে কাজ করেন। পরে ১৯১৮ খ্রিস্টাব্দে স্নাতকোত্তর ডিগ্রি লাভের পর লন্ডন স্কুল অফ ইকোনমিক্স পড়াশোনা করেন এবং ফেলো মনোনীত হন। দেশে ফিরে তিনি   সিন্ধিয়া স্টিম নেভিগেশন কোম্পানি লিমিটেডে কাজ করেন। স্বাধীনতা লাভ করার পর, তিনি ১৯৫২ খ্রিস্টাব্দে মার্কিন যুক্তরাষ্ট্রে ভারতের সপ্তম রাষ্ট্রদূত নিযুক্ত হন এবং ১৯৫৮ খ্রিস্টাব্দ পর্যন্ত ওই পদে ছিলেন। ১৯৪৭ খ্রিস্টাব্দে তিনি ট্যারিফ বোর্ডের সভাপতি ছিলেন। ১৯৫৫ খ্রিস্টাব্দে হিউস্টন বিমানবন্দরের একটি রেস্তোরাঁয় তাকে নিগ্রো ভেবে খাবার পরিবেশনে করতে অসম্মত হয়েছিল। জন ফস্টার ডুলেসের সিদ্ধান্তে, মার্কিন বিচ্ছিন্নতা বৈদেশিক সম্পর্কের ক্ষতির কারণ হয়েছিল। মার্কিন যুক্তরাষ্ট্রের রাষ্ট্রদূত হওয়ার আগে তিনি নানা পদে অধিষ্ঠিত ছিলেন। ১৯৪২ খ্রিস্টাব্দ: সভাপতি, ইন্ডিয়ান চেম্বার অফ কমার্স; ১৯৪৭ খ্রিস্টাব্দ: ভারতের গণপরিষদের সদস্য; ১৯৪৭ খ্রিস্টাব্দ: টারিফ কমিশনের সদস্য; ১৯৪৭ -১৯৫০ খ্রিস্টাব্দ: ভারতের পরিকল্পনা কমিশনের সদস্য; মহাত্মা গান্ধীর চিন্তাধারা ও আদর্শে অনুপ্রাণিত গগনবিহারী যেমন রাজনীতিতে যুক্ত ছিলেন তেমনই বহু নিবন্ধ ও গ্রন্থও রচনা করেন। সামাজিক কাজের জন্য ভারত সরকার ১৮৫৯ খ্রিস্টাব্দে গগনবিহারী লাল্লুভাই মেহতাকে দেশের দ্বিতীয় সর্বোচ্চ বেসামরিক পুরস্কার পদ্মবিভূষণ প্রদান করে। "Padma Awards - Interactive Dashboard"। সংগ্রহের তারিখ ২০২৩-০৯-০৫।  Howson, S. (2011). Lionel Robbins. United States: Cambridge University Press. p87-88 Howson, S. (2011). Lionel Robbins. United States: Cambridge University Press. p87-88 "Chandrika Srivastava, Nikhil Basu Trivedi"। The New York Times (ইংরেজি ভাষায়)। ২০১৯-০১-১৩। আইএসএসএন 0362-4331। সংগ্রহের তারিখ ২০২২-০৬-১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) G.L. Mehta: A Many Splendoured Man by his daughter, Dr. Aparna Basu (Concept Publishing, 2001)., Indianapolis Recorder ২৭ আগস্ট ১৯৫৫, [১][২] ওয়েব্যাক মেশিনে আর্কাইভকৃত ৯ জানুয়ারি ২০১৮ তারিখে